
Изх. № 61-00-687/19.12.2024 г.

ДО

ОБЩИНСКИ СЪВЕТ

ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Одобряване на План–сметка за разходите за извършване на дейностите по предоставяне на услуги по чл. 62 от Закона за местни данъци и такси за 2025 г.

УВАЖАЕМА ГОСПОЖО ПРЕДСЕДАТЕЛ,

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

С настоящата докладна записка, предлагам за обсъждане и приемане проект на План-сметка за разходите на дейностите по чл.66 от Закона за местните данъци и такси, в населените места и селищните образувания на територията на Община Златоград и определяне годишния размер на такса битови отпадъци за 2025 година.
На основание чл.66, ал.1 от Закона за местните данъци и такси, и чл. 16, ал.1 и ал. 2 от Наредбата за определяне и администриране на местните такси и цени на услуги, предоставяни от община Златоград, такса битови отпадъци се определя в годишен размер, въз основа на одобрена от общински съвет  план-сметка за дейностите по предоставяне на услуги по чл. 62 от Закона за местни данъци и такси , включваща необходимите разходи за: 

· събиране и   транспортиране  на битови отпадъци до съоръжения и инсталации за тяхното третиране; 

· третиране на битовите отпадъци в съоръжения и инсталации;

· почистване на уличните платна, площадите, алеите, парковите и другите територии от населените места, предназначени за обществено ползване.

При разработването на План-сметката за 2025 г. са взети предвид и ангажиментите на общината по Закона за управление на отпадъците. 

Планираните разходи за предоставяне на услугите по чл.62 от ЗМДТ, в проекта на План-сметката, са в размер на 1 069 592,00 лв., за които е предвидено финансиране от планираните приходи за 2025 г., по видове източници:

· Приходи от такса битови отпадъци - прогноза 2025 г. - 882 068,00 лв.;
· Други общински приходи от бюджета, различни от приходите от такса битови отпадъци – 187 524,00 лв.;

Разпределение на средствата по дейности в разходната част на План-сметката (Приложение. № 1), в размер на 1 069 592 ,00 лв., са както следва:

1. За събиране и транспортиране на битовите отпадъци, включително разделно, по схемата „от врата на врата“ за отпадъци, извън системите за управление на масово разпространени отпадъци по ЗУО – 319 809,00 лв., в т.ч. 186 861,00 лв. финансирани от такса битови отпадъци и 132 948,00 лв., финансирани от други общински приходи от бюджета.

Планираните разходи представляват 29, 90 % от общите разходи и включват:

· Придобиване на съдове за събиране на битови отпадъци (закупуване на чували за разделно събиране, съдове за временно съхранение на битови отпадъци и дезинфекционни материали) – 14 640,00лв.;
· Разходи за персонала (възнаграждения, осигуровки и работно облекло) – 210 398,00 лв.;
· Разходи за техниката (гориво, смазочни материали и други материали, текущи ремонти, технически прегледи и техническо обслужване на сметосъбирачните автомобили), с прогнозна цена на дизелово гориво – 2,70 лв/л - 79 884,00 лв.;
· Разходи за данъци, такси и застраховки, изготвяне на графици и указания за осигуряване на информация за населението и административни разходи – 14 887,00 лв.
2. За третиране на битовите отпадъци в съоръжения и инсталации -  565 711,00 лв., в т.ч. 535 139,00 лв. финансирани от такса битови отпадъци и 30 572,00 лв. финансирани от други общински приходи от бюджета.

Планираните разходи представляват 52,89 % от общите разходи и включват:

· Разходи за приемане и предварително третиране на смесени битови отпадъци, отделяне на отпадъчни материали (хартия, пластмаса, стъкло и метали), транспортиране на остатъчния отпадък на изход на инсталацията за депониране на Регионално Депо Мадан – 305 986,00 лв.;
· Разделно събиране, транспортиране, компостиране на биоразградими отпадъци, производство на компост и транспортиране на остатъчен отпадък за депониране на Регионално Депо Мадан – 24 786,00лв.;
· Такса за депониране, претегляне и мониторинг на остатъчно количество неоползотворени отпадъци на изход на инсталацията за предварително третиране – 110 873,00 лв.;
· Отчисления по чл.64 от Закона за управление на отпадъците – 98 325,00 лв.;
· Обезпечения по чл.60 от Закона за управление на отпадъците – 5 941,00 лв.;
· Осигуряване на площадка за безвъзмездно разделно събрани отпадъци от домакинствата, в т.ч. едрогабаритни отпадъци, опасни битови отпадъци извън обхвата на наредбите по чл.13, ал.1 и други от ЗУО  – 19 800,00 лв.
3. За почистване на улици, площади, тротоари, алеи, паркове и други територии за обществено ползване в населените места и селищни образувания, събиране и транспортиране на битовите отпадъци от обществени зони, почистване на речни корита и дерета от отпадъци, в границите на населените места – 184 072,00 лв., в т.ч. 160 068,00 лв. финансирани от такса битови отпадъци и 24 004,00 лв., финансирани от други общински приходи от бюджета.

Планираните разходи представляват 17, 21 % от общите разходи и включват:

· Разходи за персонала (възнаграждения, осигуровки и работно облекло) – 158 316,00 лв.;
· Разходи за  техниката (гориво, смазочни материали и други материали, текущи ремонти, технически прегледи и техническо обслужване на БМЦ, челен товарач Валтра и мотометчана машина Бухер) , с прогнозна цена на дизелово гориво – 2,70 лв./л - 23 842,00 лв.;
· Разходи за данъци, такси и застраховки за транспортните средства – 1 914,00 лв.
В разработения Проект на  План – сметката за 2025 г. (Приложение № 2) по населени места, предвидените разходи са разпределени, в зависимост от прогнозното годишно количество битови отпадъци за 2025 год. (2 070 тона), определено за всяко населено място, съгласно данните по кантарни бележки за депониране за крайно обезвреждане в клетка 1 на Регионално депо гр. Мадан, за периода м. януари - м. октомври 2024 г. и прогнозното количество за предварително третиране, компостиране и депониране до края на годината. Отразено е и финансирането на тези разходи от планираните приходи за 2025 г., по видове източници.
Определяне на размера на такса битови отпадъци за 2025 г.

Съгласно чл.66, ал.1 от Закона за местни данъци и такси, такса битови отпадъци се определя в съответствие с необходимите разходи по предоставяне на услуги по чл. 62 от ЗМДТ, включваща: 

· събиране и   транспортиране  на битови отпадъци до съоръжения и инсталации за тяхното третиране; 

· третиране на битовите отпадъци в съоръжения и инсталации;

· почистване на уличните платна, площадите, алеите, парковите и другите територии от населените места, предназначени за обществено ползване в населените места в Община Златоград. 

Таксата се определя за всяка услуга поотделно, респективно таксата се състои от три компонента, включващи цената на съответните услуги, като размерът на отделните компоненти е съобразен и отговаря на разходите по предложената план-сметка за съответните дейности по събиране, извозване и обезвреждане в депа или други съоръжения на битовите отпадъци, както и за поддържане чистотата на териториите за обществено ползване


Размерът на такса битови отпадъци, събран през 2024 г., е определен с Решение  № З 399 / 30.12.2021г. на Общински съвет – Златоград, на база промили върху данъчната оценка или отчетната стойност на недвижимите имоти, както и въз основа на подадени декларации за брой и вид необходими съдове, съгласно Наредба № 8 на Община Златоград. 
За 2024 година са заложени приходи от такса битови отпадъци (облог за текущата година и недобор от минали години) в размер на 691 532,00 лв. Към 21.11.2024 г. събраните приходи от такса битови отпадъци са в размер на 608 783,00 лв., в т.ч. от вноски по облог за текущата година – 564 287,00 лв., или събираемост на текущия облог от 88,03 %, и вноски по недобор от минали години – 44 496,00 лв., или събираемост от недобора от 56,94 %.

Отчитайки нарастването на разходите в план-сметката за 2025 спрямо 2024 година, свързани с увеличените разходи за третиране на битовите отпадъци в съоръжения и инсталации (повишаване на размера на разходите за предварително третиране на битовите отпадъци с 40%) и повишаването на размера на минималната работна заплата, общо прогнозните разходи по план-сметката за 2025 година, които ще бъдат извършвани за сметка на постъпленията от такса битови отпадъци, са на стойност 1 069 592,00 лв. 
Приходите от такса битови отпадъци за 2025 година не покриват разходите заложени в План-сметката на разходите по събирането, включително разделно, на битови отпадъци и транспортиране им до съоръжения и инсталации; третиране на битовите отпадъци в съоръжения и инсталации и поддържане на чистотата на териториите за обществено ползване в населените места и селищните образувания в Община Златоград за 2025 г. 
В случай, че размерът на такса битови отпадъци бъде запазен, очакваните приходи за следващата 2025 г., при максимално предвиждана събираемост  от 95% от прогнозния облог и 58 % от недобора от предходни години, ще са в рамките на 688 531,00 лв., при което ще е необходимо дофинансиране от други собствени приходи в размер на 381 061,00 лв.
С оглед обезпечаването на услугите по чл. 62 от ЗМДТ, предлагаме увеличение на таксата за битовите отпадъци, спрямо действащите размери през 2024 г. 
Предложението за промяна е свързано с увеличаване размера на такса битови отпадъци, конкретно във втория компонент от таксата, свързан с третиране на битовите отпадъци в съоръжения и инсталации, за имоти на физически лица (жилищни и нежилищни) и имоти на юридически лица от 3.5 промила върху данъчната оценка на имотите на 6.1 промила, с което постъпленията от таксата ще покриват 82,47% от планираните разходи в план-сметката на общината, чрез което  се цели постигане на по-голяма справедливост при определяне и заплащане на местните такси от физически и юридически лица. 
Общият размер на такса битови отпадъци, при непроменени други два компонента от таксата, за имоти на физически лица и за жилищни имоти на юридическите лица, за районите с организирано събиране и извозване на отпадъците, за гр. Златоград, с. Страшимир и с. Цацаровци става 9,4 промила, за с. Старцево, с. Долен, с. Ерма река, с. Аламовци, с. Пресока и с. Кушла става 9,7 промила. Извън районите с организирано събиране и извозване на битовите отпадъци за същите групи лица и притежаваните от тях имоти, такса битови отпадъци ще се определя на база 7 промила върху данъчната оценка на имотите.

При така предложеното изменение се очаква увеличение на постъпленията от такса битови отпадъци с 193 537,00 лв., като очакваните постъпления от таксата за 2025 г., са в размер на 882 068,00 лв., в това число: от облог 835 113,00 лв. - при събираемост 95%  и от недобор – 46 955,00 лв., при събираемост 58% . 

Конкретни примери за това, как ще се отрази предложеното увеличение на такса битови отпадъци върху заплащания до момента размер на таксата, могат да бъдат разгледани в следните таблици:
	Населено място
	Зона
	Описание
	Данъчна 
оценка
	Промил 2024 г.
	ТБО
(в лв.) 2024 г.
	Промил 2025 г.
	ТБО
(в лв.) 2025 г.
	Увеличение
(в лв.)
	%

увеличение 

	Златоград:
	 
	 
	 
	 
	 
	 
	 
	 
	 

	 
	І
	земя - 647 кв.м;
триетажна къща - 183 кв.м.;
гараж - 20 кв.м.; гараж - 21 кв.м. (масивна - тухла)
година на построяване 1982 г.
	29 119,90
	6,8
	198,02
	9,4
	273,73
	75,71
	38,24

	
	ІІ
	земя - 800 кв.м;
двуетажна къща - 165 кв.м.;
мазе - 40 кв.м.; гараж - 15 кв.м.
(дървен гредоред)
година на построяване 1965 г.
	14 900,00
	6,8
	101,32
	9,4
	140,06
	38,74
	38,24

	
	ІІІ
	земя - 360 кв.м;
триетажна къща - 353,54 кв.м.;
 гараж - 21,16 кв.м.; (масивна - тухла)
година на построяване 1983 г.
	40 892,00
	6,8
	278,07
	9,4
	384,38
	106,32
	38,24

	 
	І
	апартамент - 76,35 кв.м.;
мазе - 7,56 кв.м.; таван - 6,24 кв.м.
(масивен - тухла)
година на построяване 1973 г.
	12 885,70
	6,8
	87,62
	9,4
	121,13
	33,50
	38,24

	
	ІІ
	апартамент - 61,48 кв.м.;
мазе - 8,14 кв.м.; (масивен - тухла)
година на построяване 1965 г.
	7 784,70
	6,8
	52,94
	9,4
	73,18
	20,24
	38,24

	
	ІІІ
	апартамент - 66 кв.м.; мазе - 8 кв.м.; (панел) година на построяване - 1987г.
	4 945,60
	6,8
	33,63
	9,4
	46,49
	12,86
	38,24

	Долен:
	 
	 
	 
	 
	 
	 
	 
	 
	 

	 
	І
	земя - 394,50 кв.м; двуетажна къща - 150 кв.м.; лятна кухня - 38 кв.м.;
мазе - 75 кв.м.; гараж - 56 кв.м. (дървен гредоред);година на построяване 1978г.
	18 705,00
	7,1
	132,81
	9,7
	181,44
	48,63
	36,62

	
	ІІ
	земя - 300 кв.м; триетажна къща - 160 кв.м.; мазе - 40 кв.м.; (дървен гредоред)
година на построяване 1970 г.
	5 886,40
	7,1
	41,79
	9,7
	57,10
	15,30
	36,62

	Ерма река:
	 
	 
	 
	 
	 
	 
	 
	 
	 

	 
	ІІ
	земя - 350 кв.м;
триетажна къща - 159 кв.м.;
мазе - 40 кв.м.; (масивна)
година на построяване 1968 г.
	8 408,30
	7,1
	59,70
	9,7
	81,56
	21,86
	36,62

	
	
	земя - 165 кв.м;
двуетажна къща - 85 кв.м.;
мазе - 50 кв.м.; (масивна)
година на построяване 1978 г.
	4 920,60
	7,1
	34,94
	9,7
	47,73
	12,79
	36,62

	Старцево:
	 
	 
	 
	 
	 
	 
	 
	 
	 

	 
	І
	земя - 400 кв.м;
триетажна къща - 252 кв.м.; (масивна)
година на построяване 1982 г.
	19 812,40
	7,1
	140,67
	9,7
	192,18
	51,51
	36,62

	
	ІІ
	земя - 240 кв.м;
двуетажна къща - 160 кв.м.; (масивна)
година на построяване 1963 г.
	8 281,30
	7,1
	58,80
	9,7
	80,33
	21,53
	36,62

	 
	І
	апартамент - 72 кв.м;
мазе - 8 кв.м.; (масивен) 
година на построяване 1974 г.
	7 613,40
	7,1
	54,06
	9,7
	73,85
	19,79
	36,62

	Пресока:
	 
	 
	 
	 
	 
	 
	 
	 
	 

	 
	 
	земя - 500 кв.м;
двуетажна къща - 93,5 кв.м.;
мазе - 70 кв.м. (дървен гредоред)
година на построяване 1969 г.
	2 729,00
	7,1
	19,38
	9,7
	26,47
	7,10
	36,62

	
	
	земя - 180 кв.м;
двуетажна къща - 119 кв.м.; (масивна)
година на построяване 2008 г.
	3 808,59
	7,1
	27,04
	9,7
	36,94
	9,90
	36,62

	Аламовци:
	 
	 
	 
	 
	 
	 
	 
	 
	 

	 
	 
	земя - 379 кв.м;
двуетажна къща - 176 кв.м.;
(дървен гредоред)
година на построяване 1964 г.
	2 945,70
	7,1
	20,91
	9,7
	28,57
	7,66
	36,62

	
	
	земя - 553 кв.м;
триетажна къща - 219 кв.м.;
(масивна)
година на построяване 2000 г.
	7 895,70
	7,1
	56,06
	9,7
	76,59
	20,53
	36,62

	Цацаровци:
	 
	 
	 
	 
	 
	 
	 
	 
	 

	 
	 
	земя - 150 кв.м;
двуетажна къща - 112 кв.м.;
(дървен гредоред)
година на построяване 1979 г.
	1 692,90
	6,8
	11,51
	9,4
	15,91
	4,40
	38,24

	
	
	земя - 400 кв.м;
двуетажна къща - 88 кв.м.; (масивна)
година на построяване 1976 г.
	3 191,40
	6,8
	21,70
	9,4
	30,00
	8,30
	38,24

	Страшимир:
	 
	 
	 
	 
	 
	 
	 
	 
	 

	 
	 
	земя - 800 кв.м;
триетажна къща - 240 кв.м.;
мазе - 120 кв.м.; второстепенна постройка - 32 кв.м. (дървен гредоред)
година на построяване 1968 г.
	5 052,20
	6,8
	34,35
	9,4
	47,49
	13,14
	38,24

	
	
	земя - 150 кв.м;
двуетажна къща - 160 кв.м.;
второстепенна постройка - 45 кв.м. (дървен гредоред)
година на построяване 1967 г.
	1 941,10
	6,8
	13,20
	9,4
	18,25
	5,05
	38,24

	Кушла:
	 
	 
	 
	 
	 
	 
	 
	 
	 

	 
	 
	земя - 760 кв.м;
двуетажна къща - 91 кв.м.;
(дървен гредоред)
година на построяване 1978 г.
	2 235,80
	7,1
	15,87
	9,7
	21,69
	5,81
	36,62

	
	
	земя - 100 кв.м;
едноетажна къща - 45 кв.м.;
(дървен гредоред)
година на построяване 1970 г.
	734,80
	7,1
	5,22
	9,7
	7,13
	1,91
	36,62


При изчисляване на такса битови отпадъци за 2025 г. са използвани данни за данъчните оценки и отчетната стойност на имотите на физическите и юридическите лица от Програмния продукт за администриране на местните данъци и такси „Матеус“.

Предложението за промяна размера на такса битови отпадъци е в съответствие с чл.7, ал.1 от Закона за местните данъци и такси (ЗМДТ), а именно „Местните такси се определят въз основа на необходимите материални-технически и административни разходи по предоставяне на услугата“. 

Съгласно чл. 8, от ЗМДТ, Общинският съвет определя размера на таксите при спазване на следните принципи:

1. възстановяване на пълните разходи на общината по предоставяне на услугата;

2. създаване на условия за разширяване на предлаганите услуги и повишаване на тяхното качество;

3. постигане на по-голяма справедливост при определяне и заплащане на местните такси. 

В изпълнение на същите, предлагам промени в размера на промилите при определяне на такса битови отпадъци за 2025 г.

Разглеждането на предложените промени в промилите при определяне размера на такса битови отпадъци е необходимо да се разглежда паралелно с проекта на план-сметка за дейностите по чл.66 за Община Златоград за 2025 г, в която планираните приходи обезпечават 82,47 % от необходимите разходите по предоставяне на услугата.

Горното не противоречи на разпоредбите на европейското и национално законодателство.
С оглед изложеното по-горе, предлагам Общински съвет Златоград да разгледа и приеме следният 
ПРОЕКТ НА РЕШЕНИЕ:


На основание чл.21, ал.1, т.7 и чл.21, ал.2 от ЗМСМА, във връзка с чл.6, ал.1, б. „а“, във връзка с чл.62 и чл.66 от Закона за местните данъци и такси, Заповед № 367/14.10.2024 г.  на Кмета на Община Златоград  и чл. 16 от Наредба №8 на Общински съвет Златоград, за определянето и администрирането на местните такси и цени на права и услуги на територията на Община Златоград, Общински съвет Златоград
РЕШИ:

1. Одобрява План-сметка на разходите по събирането, включително разделно, на битови отпадъци и транспортирането им до съоръжения и инсталации; третиране на битовите отпадъци в съоръжения и инсталации и поддържане чистотата на териториите за обществено ползване в населените места и селищните образувания в Община Златоград за 2025 г., в размер на 1 069 592,00 лв., за които е предвидено финансиране от планираните приходи за 2025 г., по видове източници:

· Приходи от такса битови отпадъци - прогноза 2025 г. - 882 068,00 лв.;
· Други общински приходи от бюджета, различни от приходите от такса битови отпадъци – 187 524,00 лв., съгласно Приложение №1 и Приложение №2, неразделни части от настоящото решение.
2. Определя годишен размер на такса битови отпадъци за 2025 година в Община Златоград, пропорционално на база промил върху данъчната оценка на имотите на физическите лица и върху по-високата между отчетната стойност и данъчната оценка на активите на юридическите лица, разпределен по компоненти и населени места в Община Златоград, както следва:

	Населено място
	Такса за събиране и транспортиране на битовите отпадъци

( ‰ )
	Такса за третиране на битови отпадъци в съоръжения и инсталации

( ‰ )
	Такса за поддържане чистотата на териториите за обществено ползване

( ‰ )
	Общ размер

на таксата

( ‰ )

	2.1. За имоти на физически лица и жилищни имоти на юридически лица в районите, в които общината е организирала събиране и извозване на отпадъците:



	Златоград
	2,4
	6,1
	0,9
	9,4

	Старцево, Аламовци, Долен, Ерма река, Кушла, Пресока,
	2,7
	6,1
	0,9
	9,7

	Страшимир, Цацаровци
	2,4
	6,1
	0,9
	9,4

	2.2. За имоти на физически лица и жилищни имоти на юридически лица извън районите, в които общината е организирала събиране и извозване на отпадъците и за които има подадени декларации по смисъла на чл.71, т.1 от Закона за местните данъци и такси:

	Златоград, Старцево, Аламовци, Долен, Ерма река, Кушла, Пресока, Страшимир, Цацаровци
	0,00
	6,1
	0,9
	7,0

	2.3. За нежилищни имоти на юридически лица в районите, в които общината е организирала събиране и извозване на отпадъците:



	Златоград
	7,3
	6,1
	2,0
	15,4

	Старцево, Аламовци, Долен, Ерма река, Кушла, Пресока,
	13,8
	6,1
	2,0
	21,9

	Страшимир, Цацаровци
	12,4
	6,1
	2,0
	20,5

	2.4. За нежилищни имоти на юридически лица извън районите, в които общината е организирала събиране и извозване на отпадъците и за които има подадени декларации по смисъла на чл.71, т.1 от ЗМДТ:



	Златоград, Старцево, Аламовци, Долен, Ерма река, Кушла, Пресока, Страшимир и Цацаровци
	0,00
	6,1
	2,0
	8,1


2.5. За нежилищни имоти на юридическите лица, за които има подадена декларация по смисъла на чл.21, ал.1 от Наредба № 8 на ОбС – Златоград, размерът на таксата се определя според количеството отпадъци и представлява сбор от:

· таксата по чл.66, ал.1, т.1 и 2 от Закона за местните данъци и такси, като абсолютна стойност за съответния деклариран съд, кратност на обслужване, съгласно заповед № 367 / 14.10. 2024 г.  на Кмета на Община Златоград, за съответното населено място;  

· таксата по чл.66, ал.1, т.3 от Закона за местните данъци, за поддържане чистотата на териториите за обществено ползване – 2 промила  върху по-високата между отчетната стойност и данъчната оценка на активите на юридическите лица в Община Златоград, както следва:

	        №
	населено място
	Цена за 1 бр. кофа 0,12 куб. м., обслужвана 2

пъти / месец

лв.
	Цена за 1 бр. контейнер 1,1 куб. м., обслужван 2

пъти / месец

лв.
	Такса за поддържане чистотата на териториите за обществено ползване /

( ‰ )

	1
	Златоград
	333,00
	2834,00
	2,0

	2
	Аламовци
	391,00
	3326,00
	2,0

	3
	Долен
	391,00
	3326,00
	2,0

	4
	Ерма река
	362,00
	3080,00
	2,0

	5
	Кушла
	377,00
	3203,00
	2,0

	6
	Пресока
	377,00
	3203,00
	2,0

	7
	Старцево
	377,00
	3203,00
	2,0

	8
	Страшимир
	362,00
	3080,00
	2,0

	9
	Цацаровци
	362,00
	3080,00
	2,0


Приложения: 

Приложение № 1 – Проект на План – сметка 2025 г, по дейности;

Приложение № 2 – Проект на План – сметка 2025 г, по населени места;

                В Общинска администрация Златоград функционира  Система за  управление на качеството и                                                           информационната сигурност, в съответствие с изискванията на стандартите ISO 9001:2008 и ISO 27001:2005. 

